[{"text_idx": "#000004", "text": "Cardiff residents fear new housing development could get traffic congestion worse"}, {"text_idx": "#000005", "text": "Cardiff Council removes trees that were \u2018providing cover\u2019 for antisocial behaviour"}, {"text_idx": "#000006", "text": "Cabinet set agree review of road gritting priorities in Powys"}, {"text_idx": "#000008", "text": "Luxury hotel in Llandudno reveals extension plans"}, {"text_idx": "#000010", "text": "Ogi yn dod a\u0302 rhaglen STEM ryngweithiol i ysgolion y de"}, {"text_idx": "#000011", "text": "Disgyblion ym Mro Morgannwg yw\u2019r cyntaf yng Nghymru i elwa o weithdai addysg gwyddoniaeth newydd, a\u2019r rheini\u2019n cael eu darparu gan y cwmni rhyngrwyd o Gymru, Ogi."}, {"text_idx": "#000012", "text": "Gweithdai yw\u2019r rhain sy\u2019n cael eu darparu ar y cyd a\u0302 Science Made Simple, ymarferwyr sydd ar flaen y gad yn y maes addysg ryngweithiol. Mae\u2019r rhaglen yn ceisio dod a\u0302 thechnoleg band eang yn fyw, gan helpu ysgolion i fanteisio ar wibgysylltiad a dangos drwy\u2019r holl gwricwlwm newydd sut mae pynciau STEM (gwyddoniaeth, technoleg, peirianneg a mathemateg) yn cael eu defnyddio yn y byd go iawn."}, {"text_idx": "#000013", "text": "Cafodd y rhaglen beilot gychwynnol ei lansio yn ystod tymor yr hydref mewn tair ysgol yn Llanilltud Fawr, ac roedd hynny\u2019n cyd-fynd a\u0302\u2019r broses o gwblhau rhaglen waith band eang gychwynnol Ogi yn y dref ym Mro Morgannwg."}, {"text_idx": "#000017", "text": "Dywedodd Ms Pearson, athrawes blwyddyn 5 yn Ysgol Gymraeg Dewi Sant: \u201cRyn ni wastad yn teimlo\u2019n gyffrous pan fydd cyfleoedd yn yr ysgol i ddatblygu gwyddoniaeth, a phynciau STEM yn enwedig. Mae\u2019r gweithdai rhyngweithiol wedi rhoi cyfleoedd yn y \u2018byd go iawn\u2019 ac roedd y cymorth a roddodd Ogi yn hynod o ysbrydoledig, yn procio\u2019r meddwl, ac yn rhoi enghraifft weledol i\u2019r disgyblion o sut mae cylchedau trydanol yn cael eu defnyddio yn ein bywydau bob dydd."}, {"text_idx": "#000018", "text": "\u201cRoedd yr holl fwynhad, yr hyder a\u2019r trafodaethau a welson ni ar o\u0302l y sesiwn yn dangos yr effaith a gafodd y ti\u0302m ar yr holl ddysgwyr.\u201d"}, {"text_idx": "#000019", "text": "Meddai Dan Reed o Science Made Simple, arweinydd y sesiwn: \u201cRoedd hi\u2019n wych gweld y disgyblion yn ymroi, yn dysgu sgiliau newydd fel sodro, ac yn gweld y theori\u2019n troi\u2019n realiti wrth i\u2019r sesiwn fynd yn ei blaen. Mae eu brwdfrydedd nhw\u2019n ysbrydoli rhywun cymaint. Fe adawodd pawb gyda chit oedd yn gweithio i\u2019w ddangos i\u2019w teuluoedd gartref. Roedd pawb yn we\u0302n o glust i glust ar ddiwedd y dydd.\u201d"}, {"text_idx": "#000020", "text": "Yn dilyn y rhaglen beilot lwyddiannus, mae Ogi bellach yn awyddus i ehangu\u2019r rhaglen i ysgolion ledled y de yn 2023."}, {"text_idx": "#000021", "text": "Ychwanegodd Sarah Vining o Ogi: \u201cDyma genhedlaeth sy\u2019n dibynnu\u2019n drwm ar fand eang a chysylltiad da i gael addysg gartref, i gael adloniant, ac i gael cymorth yn ystod y pandemig. Felly, er bod band eang yn wych i chwarae gemau a chadw mewn cysylltiad \u2019da ffrindiau, ryn ni\u2019n awyddus i greu cyffro am y dechnoleg sydd y tu o\u0302l i\u2019r \u2018hud\u2019 hefyd, gan ysbrydoli cenhedlaeth newydd o beirianwyr a gwyddonwyr data."}, {"text_idx": "#000022", "text": "\u201cMae\u2019r grwpiau hyn wedi dangos dealltwriaeth dda a gwerthfawrogiad o sut mae band eang yn gweithio\u2019n fewnol, gan gymryd dim yn ganiataol wrth iddyn nhw ddod i ddeall y wyddoniaeth sy\u2019n eu cadw nhw wedi\u2019u cysylltu a\u0302\u2019r byd o\u2019n hamgylch ni."}, {"text_idx": "#000023", "text": "\u201cDyna pam mae hi\u2019n hanfodol ein bod ni\u2019n parhau i helpu ysgolion i gael cyfleoedd fel hyn, sy\u2019n dangos sut mae\u2019r pynciau STEM hollbwysig yn cael eu defnyddio yn y byd go iawn.\u201d"}, {"text_idx": "#000024", "text": "Caerphilly\u2019s welcome spaces to remain open"}, {"text_idx": "#000025", "text": "Pembrokeshire man who sent hoax bomb to Cornish fishing village remanded in custody to await sentence"}, {"text_idx": "#000026", "text": "This website and associated newspapers adhere to the Independent Press Standards Organisation\u2019s Editors\u2019 Code of Practice. If you have a complaint about the editorial content which relates to inaccuracy or intrusion, then please contact the editor here. If you are dissatisfied with the response provided you can contact IPSO here"}, {"text_idx": "#000027", "text": "Fact Checking Policy and Regulation"}]